Vrystaatse polisiekommissaris verbied glo polisie om met gemeenskap saam te werk | Maroela Media
AfriForum se Projek Nehemia. Foto: AfriForum
Die burgerregte-organisasie AfriForum het 'n klagte aan lt.genl. Khomotso Phahlane, waarnemende nasionale polisiekommissaris, en lt.genl. Jacob Tsumane, provinsiale kommissaris van die Suid-Afrikaanse Polisiediens van die Vrystaat, gestuur.
Dit volg nadat Tsumane glo Vrydagoggend 'n bevel aan alle kluster- en stasiebevelvoerders asook adjunkprovinsiale kommissarisse in die Vrystaat gestuur het ingevolge waarvan alle polisielede in die Vrystaat verbied word om as lede van die polisie deel te vorm van AfriForum se Projek Nehemia.
Hy het glo gedreig om die polisiebeamptes wat hulle hieraan skuldig maak, te dissiplineer.
Volgens Ian Cameron, hoof van Gemeenskapsveiligheid by AfriForum, strook die stelling in dié bevel geensins met die Suid-Afrikaanse Polisiewet nie en ook nie met die nasionale beleidsraamwerk van gemeenskapspolisiëringsforums nie.
"Die Suid-Afrikaanse Polisiewet (Nr. 68 van 1995) stipuleer dat die polisie organisasies soortgelyk aan buurtwagte, veiligheidsnetwerke en GPF's as misdaadbekampingsinisiatiewe moet aanvaar en bystaan, mits elkeen binne die raamwerk van die wet optree," het Cameron gesê.
Volgens Cameron is Projek Nehemia 'n toetsprojek om vir alle gemeenskappe in Bloemfontein 'n kans te gee om as pro-aktiewe burgers deel te neem teen misdaad. Hy het beklemtoon dat hulle as oë en ore vir die polisie moet optree en dat die polisie eintlik hierdie soort inisiatief moet verwelkom. Alle optrede van deelnemers van die projek is binne die raamwerk van die wet.
Hier volg die skynbare bevel:
Bladsy 1 van die bevel.
Bladsy 2 van die bevel
AfriForum Projek Nehemia SAPD Vrystaat
Bewys net weereens dat daar WEL polisielede is wat nie wet en orde sal of wil handhaaf nie! Dit vrot mos van die kop af ondertoe…
Ek hou van sy swierige handtekening, dit lyk nogal 'geleerd' . . .
Daarmee nog n spyker in die doodskis van demokrasie. Die Vrystaat is ongetwyfeld en onteenseglik n veilige basis vir Zuma wat deesdae minderheidsgroepe vervreem met ontstellende rassistiese uitsprake. Sy kornuit is premier en die se seun geen onbekende in Guptaland nie. Deel van die Mafia soos gister berig deur Maroela media in die staatskapingsverslag deur akademici. Aangesien Afriforum se vorige suksesse verseker n bedreiging vir bestaande polisiering voorspel, en omdat dit gedrywe word deur n minderheidsgroep, is dit n bedreiging. Hoe gouer ons gaan besef dis n aanslag op alle terreine in totaliteit ook teen blankes, hoe beter. Een van… Lees meer »
Laat my wonder
Die lewe leer ons jy is of vir 'n saak of jys teen 'n saak. Ek wonder nou wat isdie SAPS se standpunt oor die saak.
Wonderlik hoe vinnig die brief uitgestuur is maar dit vat jare om met ander wetgewing. Wys jou net hulle kan nog lees en skryf.